सबसे महंगा कबाब खाना है तो लंदन जाइए  
इस लजीज कबाब को मजा लेना है तो इसके लिए आपको बड़े पैमाने पर जेब ढीली करनी पड़ेगी। इसकी कीमत 750 पाउंड रखी गई है।
ब्रिटेन में दुनिया का सबसे महंगा कबाब बिकने के लिए तैयार है। इस लजीज कबाब को मजा लेना है तो इसके लिए आपको बड़े पैमाने पर जेब ढीली करनी पड़ेगी। इसकी कीमत 750 पाउंड रखी गई है।  इस कबाब को मशहूर शेफ एंडी बेट्स ने एक टेलीविजन कार्यक्रम में तैयार किया है। दावा किया जा रहा है कि इसमें विश्व के सबसे अच्छे मसाले डाले गए हैं।  एंडी के हाथों से तैयार इस कबाब को दक्षिणी लंदन के स्टॉकवेल नामक एक दुकान में पूरी तरह से सुरक्षित रखा गया है। अब इसे खरीददार की तलाश है। कबाब के साथ लजीज सलाद भी परोसा जाएगा। इसमें सभी तरह की जैविक सामाग्री शामिल होंगी।